اشهد انه ادى امانات ربه. وبلغ رسالات دينه وجاهد في سبيل الله حق جهاده حتى اتاه اليقين اللهم صل وسلم وبارك على وعلى اله وصحابته ومن دعا بدعوته واستن بسنته واهتدى بهداه الى يوم الدين
اللهم اغفر لنا ذنوبنا واسرافنا في امرنا وكفر عنا سيئاتنا اللهم لا تجعل هذه الذنوب والمعاصي دمارا لحياتنا نعم ايها الاخوة كل منا محتاج ان ينظر في خطاياه في ذنوبه في سيئاته
الا ينساها والا يجعلها تمر ان ينظر اليها وان يحصرها وان يعاديها وان يحاول ان يتنظف منها. وان يتنقى منها وان يتبرأ منها الذنوب حريق مدمر. ان بقيت في حياة المؤمن
كانت شيئا حارقا لحياته مدمرا لهذه الحياة. الله تعالى يقول في اوائل سورة الانعام فاهلكناهم بذنوبهم ان الذنوب يجتمعن على العبد حتى يهلكنه هلاك لذلك كانت التوبة تبرأ من الذنوب
من لا يكون ابدا من شأن المؤمن ابدا ان يعيش وتعيش معه الخطايا يأنس بها ويتعايش معها ويتعود عليها بل يجب ان نوقف الذنوب وان نعاديها وان نضرع الى الله عز وجل ان يخلصنا منها
لو بقيت الخطايا في حياة الانسان معايشة لايامه يخطئ نفس الاخطاء والذنوب ولا يشعر انه يستحي من الله عز وجل يتحول هذا الامر الى افساد في قلبه لدرجة انه يجعل القلب كالذئب العاوي
الذئب العنيف العاوي يعوي على الانسان لانه خلاص استأسن. استأسد بذنوبه. استأسد بخطاياه ايها الاخوة تبرأوا من ذنوبنا من خطايانا اللهم باعد بيننا وبين ذنوبنا كما باعدت بين المشرق والمغرب. اللهم باعد بيننا وبين
خطايانا كما باعدت بين المشرق والمغرب. اللهم نقنا من ذنوبنا كما ينقى الثوب الابيض من الدنس اللهم نقنا من ذنوبنا كما ينقى الثوب الابيض من الدنس. اللهم اغسلنا من ذنوبنا بالماء والثلج والبرد
اللهم امين. نسأل الله الا نحب ذنبا والا نأنس الى ذنب والا نتعود على ذنب والا تعيش الذنوب معنا سنة واتنين وتلاتة واربعة لا نقاومها ولا نوقفها ولا نغير اه موقفنا تجاهها اللهم امين يا رب العالمين. اللهم لا تجعله دعاء فارغا
اللهم لا تجعله دعاء فارغا. اجعله منهجا لحياتنا. منهاجا لحياتنا. اللهم لا تجعل دعائنا دعاء مفرغا من العزم. مفرغا من الغوظ من الاستغاثة بك. مفرغا من الضراعة اليك. ان تنقذنا مما
نحن في اللهم حول دعائنا الى يا رب العالمين الى خطة ومنهج وعزم ويقين اننا نقترب الى الله تعالى بان نتبرأ من ذنب وخطيئة. ونسأل الله سبحانه وتعالى ان يتم علينا نعمته برحمته وهو ارحم الراحمين
اللهم امين. ايها الاخوة السلام عليكم ورحمة الله تعالى وبركاته ما دمنا نلتقي في كل اسبوع واصبح اللقاء دوريا لا نستطيع ابدا ابدا ان نهمل او ان نهدر ما يدور في حياة الامة الاسلامية من ظروف. مش ممكن
مش ممكن تبقى الايام تطرح علينا قضايا بهذه الصورة واحنا عايشين في وادي تاني كاننا مش عايشين بالعكس النبي عليه الصلاة والسلام يقول المؤمن عالم بزمانه مقبل على شانه اقبال على الشأن يعرف اموره. فلا نستطيع ان نمر على الاحداث مرور الكرام. وهذا الاسبوع الحقيقة
امتلأ بامور في منتهى الفظاعة وفي منتهى التركيز يجب ان نقف عندها والمسلم يصح انه يفهم موقفه تجاه هذه الاحداث لا شك انه من من اول هذه الاحداث واشقها على النفس اللي بيحصل في فلسطين للاخوة المسلمين الفلسطينيين هناك
شيء فظيع وانا عايز اقول حاجة بقى بصراحة المشكلة التي يعني التي نندد بها مش ان احنا لا نساعدهم مش اننا لا نقدم لهم يد العون بل المشكلة اننا اصبحنا جزءا
من احكام الحصار عليه جزءا مشاركا يعني ده احنا كنا من قبل كده بنقول لا يصح ان يحاصرهم اعداؤنا وان نسلمهم نحن والا نساعدهم انما النهاردة كلام مختلف الكلام اننا صرنا بل كنا كذلك لكننا لم نقل هذا يومها
صرنا جزءا من حصارهم هذا عار على كل مسلم الا يضغط على ذويه والا يعمل من اجل الا يكون حلقة في السلسلة التي يوثق بها ويكتف بها اهل فلسطين مش ممكن
وارجو ان تحذروا يا اخواني من تلويث سمعة انفسنا من تلويث سمعة قضيتنا الله تعالى يقول لولا اذ سمعتموه ظن المؤمنون والمؤمنات بانفسهم خيرا احنا مش ممكن نصدق ان الاخوة الكرام
ذهبوا الى ارض سيناء ورفعوا علم فلسطين. انما هذا عمل من اعمال المخابرات التي تعادينا انها تفعل هذا من اجل ان تحرش ومن اجل ان توقع العداوة والبغضاء عشان الناس يبطلوا يبقوا متحمسين لقضاياهم. هم عايزين الناس تبطل تتحمس لهذه القضية. فماذا
ماذا يفعلون يسيئون الى سمعة هؤلاء الناس ويقولون انظروا الى خطورتهم يقوموا الناس يقولوا يا خبر ابيض! بقى احنا نقبل عليهم ونؤيدهم وندعو لهم ونعطيهم. وهم يأتون يرفعون علم فلسطين على ارض مصر
بيحصل تحريش وهذا الكلام نحن لا نصدقه. وكم حدث؟ ما اسهل ان يكلف شخص تابع لمخابرات تعادينا ويذهب ويفعل هذه الفعلة لتسلط عليها الاضواء لذلك دائما اقول لا تصدقوا لا تصدقوا اي حاجة تطلع قدامكم ده فيه حاجات بتتصنع في الخفاء. وفي السر بقدر كافي. بيتعمل خطط لهذا
وانا متذكر ان اليهود في المدينة لما وجدوا المسلمين اصبحوا متحابين كل الذي فعله اليهود انهم ذهبوا الى الاوس وقالوا لهم انتم مش فاكرين الخزرج عملوا فيكم ايه؟ عملوا كذا وكذا وكذا
وذهبوا الى الخزرج وقالوا لهم انتم مش فاكرين الاوس عملوا فيكم ايه؟ عملوا كذا وكذا وكذا فلما ذكروا كلا منهم ما يغضبه من الاخر قامت الحرب بين الطائفتين بين الطائفتين مسلمتين
قاموا مسكوا سيوف وسلاح الانصار وبعضهم وحاربوا بعض فخرج النبي عليه الصلاة والسلام لا يقول لهم آآ انتم بعد ما كنتم مجتمعين تفرقتم بل قال لهم افبعد ايمانكم تعودون دون كفارا
يضرب بعضكم رقاب بعض. بعد ما كنتم مؤمنين ترجعوا كافرين مرة تانية ما هو الكفر؟ هم لم يكفروا. لكن اعتبر التحريش بين المؤمنين وبعضهم هو اية من ايات الكفر لذلك نحن لا نصدق هذا ابدا. لا نصدق تلويث السمعة لا نصدق هذه الامور بل نعرف انها تصنع من اعدائنا
من اجل ضرب العلاقة العاطفية والشعورية بيننا وبين هؤلاء الناس لذلك ايها الاخوة عار على كل مسلم انه قد تحول الى جزء من الحصار جزء من احكام الحصار القضية الثانية التي لابد ان اقف عندها
الاخوة الكرام في لبنان لبنان يا لبنان لبنان يا لبنان يا يا من يا من تمثلين بالنسبة لنا جرحا غائرا للظروف التي انت فيها بقى لهم تلاتين سنة. في ظروف
صعبة واكثر وتسلط من انظمة خارجية وما الى ذلك يؤسفني جدا ما يحدث هناك. بس انا عايز اقول حاجة. وهذه رسالة اوجهها الى الاخوة الكرام هناك في شأن قتلة الحريري ومحاكمته. انا عارف
ان هناك جريمة قد ارتكبت وقد ارتكبها مجرم وانه من حق الناس ان يقتصوا من من يعني ممن اجرم في حقهم واعرف ان هناك انظمة متسلطة تفعل هذا. ولكن لابد ان ندرك
ان مسألة المحاكمة الدولية التي يطالبون بها هي مش ليست عقابا لمجرم ارتكب جريمة بل هي باب للاتيان بمجرم اخر ليحتل المنطقة كلها فلا يمكن ان ندفع الجرم الاقل بالاتيان بمن يريد ان يغير المنطقة
ولو تعرفوا انا ليس عندي وقت كاف لهذا لكن سنة الفين وتمانية التي نحن فيها الان ميلادية هي السنة التي يقرر اليهود ونشر هذا انها السنة التي سينتهون فيها من منطقة شرق فلسطين اللي فيها لبنان وسوريا
سوريا طبعا آآ لبنان في الشمال لكن يعني سوريا والعراق والاردن منطقة اللي منطقة الشام والعراق كاملة. وهم اخذوا العراق في امريكا وانتم ترون الان فالمسألة مقصود بها ليس اوعوا تغتروا بان المسألة مقصود بها
القصاص ممن ظلمكم. انما هم يداعبون مشاعركم وعواطفكم بهذه الكلمات لتحبوا لتحبوا خطتهم. انما يقصدونها ليغيروا وجه المنطقة. فكونوا يقظين ولا تجعلوا من اقبالي على مثل هذه المحاكمة فرصة لضياع سوريا ولبنان والاردن وهذه المنطقة كاملة. نعم نحن ضد الجريمة التي كانت لكننا لن نرد
عليها بدعم الجريمة التي سوف تكون. هذا كلام لابد ان يكون واضحا. وضوح الشمس في رابعة النهار وعايز اقول لكم هو لما قتل اما قتل ياسر وسمية صبرا ال ياسر فان موعدكم الجنة
الاسلام اقتص اقتص لهم لكن اقتص لهم في الوقت الذي هو من طبيعة منهج الاسلام مش اختص فورا دلوقتي. وانما اقتص في وقتها. الحمزة ابن عبدالمطلب وهو عم النبي عليه الصلاة والسلام. قتل في غزوة
احد وقطعت شقت بطنه واستخرج كبده استخرج كبده ومضغ والنبي عليه الصلاة والسلام متألم. هل اقتص منه بطريقة تناسب خطة العدو؟ ام بطريقة تناسب النبي عليه الصلاة والسلام اوعوا تنجروا من مشكلة كهذه الى مشكلة نحن الذين نحدد طريقتنا وخطتنا
القضية الثالثة التي لابد ان اذكرها وان اتناولها. مسألة رسوم الكاريكاتير التي نشرت في اوروبا في الدنمارك للمرة التالتة او الرابعة الحقيقة يا اخوة السزج من المسلمين سذج من المسلمين
اللي لما نشرت هذه الرسوم لاول مرة تهزأ وتسخر من النبي عليه الصلاة والسلام اعتقدوا يومها انها فلتة يعني حاجة كده افلتت زهرت والله ده ما كانوش واخدين بالهم ماذا يقولون الان
لقد تبين كل شيء وان المسلمين يغضبون الا انهم اعادوا النشر سبعتاشر جورنال سبعة عشر صحيفة في لحظة واحدة في يوم واحد. وكأنها مظاهرة صحف تصدر في يوم واحد فيها كلها هذه الرسومات
لتقول للمسلمين ولا يهمنا. انتم غضبانين سوف ننشر. زعلانين سوف ننشر. تقاطعوننا سوف ننشر. اذا لابد ان نعلم الحقيقة ان هذه خطة وليست فلتة خطة وليست فلتة يعني مش مش مسألة افلتت منهم. لا ده هذه خطة. خططوا لها ويفعلونها
احنا احنا حالتنا كرب ويعني حسابنا عند الله كبير على ما يحدث هزا احنا قاطعناهم شوية وبعدين خفتت المقاطعة وهم بيحسبوا التكلفة الموضوع ده كلفنا قد ايه؟ مليار عشرة مليار ميت مليار
فيسددون التكلفة بل قد تسددها لهم امريكا وقد تسددها لهم بلاد كبيرة اخرى يسددون التكلفة في سبيل انهم ان يقوموا بخطتهم انما لو المسلمون واصلوا الخطة من بدون توقف كان ممكن تجيب نتيجة. انما المسلمين لأ الزبدة الدنماركية مهمة والجبنة الدنماركية
مهمة والجبنة الامريكاني والمنتجات الامريكاني يعني احنا في حقيقة الامر الكرب عندنا نحن ولذلك انا عايز انبه حضراتكم الى نقطة في منتهى الاهمية هم ليه بينشروا الكلام ده ؟ اسمعوا بقى المفاجأة عشان تعرفوها وتتزاكروا الكلام ده
الدنمارك فيها الايام اللي جاية دي انتخابات داخلية منهم حزب ضد المسلمين ضد المهاجرين ضد الاجانب اللي عايشين في الدنمارك ومنهم حزب يشجع اندماج الناس في المجتمع الحزب اللي هو ضد الاجانب
يصمم على تهييج المسلمين والاساءة اليهم واستفزازهم بهذه الصورة علشان لما يغضبوا يقول انظروا هؤلاء يجب ان يخرجوا من المجتمع المسألة جاية عن تخطيط وليست وليست اتية من من اعتباطا
ونحن ما يهمناش هم يقولوا ايه ويقول لك ايه احنا عندنا حرية التعبير. لأ انت لما تعرف ان حرية التعبير اللي عندك مؤذية لمشاعر فصيل من شعبك اللي عايش جوة ومن الاخرين واجب عليك انك تعدل القانون لتكون ليكون القانون وفقا لعلاقتنا مع بعض
انت مش مهتم بقى وبتقول انا ما عنديش قانون بكده ومش هعدل وعلاقات مش مهمة عليك ان تتحمل ان العلاقة بيننا وبينك وانا هقول لك الكلام ده معناه ايه من حقنا ان نقول ان ان ان نستخدم هذا في ان تعلم ان العلاقة بينا وبينك ستفسد على الصورة التي ساشرحها الان سريعا
الكلام ده معناه ايه؟ معناه ان اوروبا لما لقت مثلا انه اليهود بيقولوا ان اللي اتحرقوا في المحارق النازية سبعة مليون طلعت قوانين لو واحد ناقش الستة مليون ولا السبعة مليون وقال لأ دول اربعة بس دول تلاتة بس جريمة
الله من حقي التفكير والبحث العلمي لكنهم لانهم يراعون مشاعر اليهود وضعوا هذا. في بعض القوانين في بعض البلاد زي انجلترا تحرم العدوان على ملكة انجلترا او ذكرها بسوء. مش ممكن
بل الدنمارك فيها قوانين تحرم وتجرم ازدراء الاديان. ولا تطبق في مثل هزه الحالة الله! يبقى اذا انت لا لما بل بعض بلاد اوروبا تحرم العدوان او التناول شخصيات المقدسة زي شخصية
اه اه بابا الفاتيكان وغيره. اذا انت واخد بالك كويس جدا انه عندما تفعل شيئا من باب حرية التعبير يؤذي مشاعر ناس انت لا تسمح بايذاء مشاعرهم بتعمل ايه بتروح جاي محرم هذا الشيء الا المسلمين. لزلك انا ما يهمنيش قانونك الوقتي بيقول ايه. انا يهمني اقول لك انه لو قانونك دلوقتي لا يجرم العدوان
وان علي وانت ترى ان ملايين الامة الاسلامية في الشرق والغرب غاضبة ولكنك لست مستعدا تحريم ما يغضبها ولا تعديل قانونا خلاص عليك ان تتحمل يجي واحد يقول لي الله هو الاسلام ضد حرية التعبير
مين قال كده بس التعبير فيه شيء اسمه الرأي. قل رأيك زي ما انت عايز وفي شيء اسمه الشتيمة في شيء اسمه السخرية انت لما تذكر رأيك في انا عندي القرآن الكريم
اخد اراء اعداء الاسلام في الاسلام اخذها وادخلها في القرآن ونزل القرآن ويقولون كذا كذا كذا. يذكر بالتفصيل كانه ينشر مقالة المهاجمين للاسلام ثم يرد عليه فليس هناك كتاب مقدس
تبنى حرية التعبير مثل القرآن الكريم لكن لما تيجي تشتم وتسب هذا ليست هذه ليست حرية تعبير ولذلك حرية تعبير او مش حرية تعبير ولكنها اذت مشاعرنا بهذه الصورة. السؤال الان طيب ماذا نفعل
يعني يعني يعني انا عايز اعرف احنا خطتنا ايه في مواجهة هذا شوفوا يا اخوة للوقت البسيط وللايضاح الكافي تلات اربع كلمات واضحة لانه ده مش موضوع انا لابد انتقل الى الموضوع
اولا ليس هناك احد سيدفعه عن الاسلام ولا عن الرسول عليه الصلاة والسلام ولا عن المصحف الا البسطاء الضعفاء انتم عوام المسلمين بس ليس هناك احد قائم ما تفكرش وانت قاعد
انه طب الهيئة الفلانية والدولة الفلانية والجهة الفلانية العقلية دي لازم نوقفها عند المسلمين لازم ليس هناك احد سيقوم بواجبه تجاه الاسلام الا اليوم يعني. الا احاد المسلمين وافراد المسلمين
نمرة اتنين احاد المسلمين وافراد المسلمين دول عليهم عايزين يعملوا اعمال سريعة يعملوا اللي هم يعني في الاطار المشروع يعملوا انما مش دي المشكلة القضية ان عليهم ان يعملوا للاسلام كليا ليعيدوا الاسلام كاملا. وان تكون له قوة وله وضع
في مجتمعه وان تكون شرائعه مطبقة. مش انا النهاردة يعملوا تدنيس المصحف في جوانتنامو وبكرة يشتموا الرسول عليه الصلاة والسلام في جرايدهم. وبعد بكرة يسبوا الاسلام والمسلمين وبعد بعده كذا. واحنا كل قضية نروح مطلعين لها موضوع
لا القضية اننا علينا دعوة وعلينا تجميع للمسلمين لننشئ للاسلام كيان مهيب يطبق احكام الاسلام ويقوم باحكامه وهو ده المطلوب. ولذلك الرسول عليه الصلاة والسلام لما سمع شتيمته بودنه عليه الصلاة والسلام
لم يسكت ولم يعجل. احفزوا بس الكلمتين دول من فضلكم. لم يسكت ولم يعجل كان يطوف النبي صلى الله عليه وسلم حول الكعبة في اول شوط فات على جماعة كده قاعدين من الكفار من قريش
فغمزوه بكلمة فيها سخرية وهز وصبر ومرة الثانية فغمزوه فصبر ومرة الثالثة اتفق غمزوه فوقف عليهم وقال كلمة تدلك انه لا يقبل ان يشتم النبي عليه الصلاة والسلام بدون رد فعل واضح. وقال اما والله يا معشر قريش لقد جئتكم بالذهب
الذبح ده لم يتم الا بعد خمستاشر سنة في غزوة بدر. يعني لم يعجل وانما اوقفهم بكلمة قوية ولم اترك منهاجه الذي هو عليه. لذلك ما اقوله للمسلمين هذه الجريمة التي ترتكب في حقنا دليل على جريمة ترتكب منا
دليل على جريمة اننا تركنا ديننا فتجرأوا هم عليه المطلوب ان نعود الى ديننا ان ندعو ان نكتل المسلمين ليعود الاسلام شيئا قويا في حياة المسلمين ثم له بعد ذلك قدرة على ان يفعل
هذا هو السبيل اي سبيل اخر من النوع العاجل عايزين تقاطعوا البضائع قاطعوها عايزين تعملوا مزاهرة آآ اعملوها عايزين انتم حرين دي مسألة مش بتاعتي. انما انا يهمني ان المسألة تتواصل بقدر المستطاع كعمل مستمر من اجل اقامة امة الاسلام
نفسها لتكون مهيبة قوية. انما النهارده قل لي كده بالله عليك الراجل ده بتاع الدنمارك يعني يخاف من ايه بيخاف من ايه؟ في حد ممكن يدوس له على طرف في حد من متضايق من ايه؟ عشان قاطعنا البضائع شهرين وبعدين رجعت كل حاجة زي ما هي
نحن لا نفعل شيئا. ده كفاية يا راجل مش انتم تتفرجوا علينا اهو في التليفزيونات انتم عارفين انه ولا الدول العربية والاسلامية ولا المستثمرين المليارديرات اللي كل واحد منهم فاتح قناة ولا اتنين علشان يكسب وما فيش ولا واحد عامل قناة
توصل الدعوة الاسلامية لاوروبا وامريكا واسيا باللغة الانجليزية احنا بنكلم نفسنا بس نحن مقتصرون على ان احنا قاعدين نكلم نفسنا. انما ان نوضح للمسلمين او لغير المسلمين او ان ندعو الى الله عز وجل دعوة عامة
شيء غير موجود طب والمستسمرين دول اللي عندهم الملايين اللي بيتبرعوا بها احيانا لدور القطط والكلاب اين هم من ان ينشئوا ولو محطة ازاعة او تليفزيون واحدة يخاطب امريكا ولا اوروبا ولا اسيا ولا غيره فين
لا يوجد فلا احد يقوم بدوره ولا احد يوجه الدعوة والدين الاسلامي كأنه ما لوش صاحب الا اذا نشأ والله تعالى يقول ولقد نصركم الله ببدر وانتم اذلة. ازا نشأ من البسطاء
الذين يرفعون راية الله عز وجل نشأ منهم على حقيقة الامر نشأ منهم من يقوم بامر الله عز وجل يومئذ ستتغير الدنيا وسنفي علاقتنا مع الله عز وجل انما نيجي للقضية التالية وانا امر سريعا لان هذه ليست موضوعاتي. انا فقط
ارى انه لا يصح ان تترك. انما نيجي نلاقي الشاغل جوة المسلمين الاسبوع اللي فات ده دي القضية التالية عيد الحب عيد الحب يا جماعة عيد الحب لدرجة ان وسائل الاعلام في بلاد المسلمين
بتحتفي بالعلاقات غير المشروعة بين الشاب والفتاة يطلع واحد ها كله حبيبة مش ممكن وسائل الاعلام رسمية ورد وفل وياسمين وديكورات انا ما عنديش انا مش بتكلم يجوز ان نعمل عيد ولا لأ للحب
مش يعني الموضوع ده مش هتكلم فيه ده موضوع احنا فين ده يعتبر في السما ده انما احنا بنتكلم جايب برامج نحتفل بالولد والبنت اللي بيحبوا بعض ويروحوا في مكان ويتكلموا ويقدم لها الدبدوب والوردة يعني ده
احتفاء اعلامي الرذيلة هو البنت دي مين ؟ مش دي بنت طالعة من بيت خرج من وراء اهلها او بعلم اهلها بقى ازا كانت المسألة وولد بهزه الصورة بيروحوا مكان بعيد علشان يبثوها حبه وغرامة
هي دي مش صورة كون ان يطلعوا بالشكل ده ويروحوا على شاطئ النهر ولا كده ولا على الانترنت ولا على غيره وتيجي وسائل الاعلام تتكلم عن الحب لدرجة ان في برنامج من البرامج
مقدمة البرنامج تقول طبعا بس اصل في حالة الازواج يبقى الوضع كزا الله! يبقى بتتكلموا كل ده عن حالات من من الفسوق والفجور واسمه عيد الحب وتحتفل به. وسائل اعلام البلاد كلها
نحتفي بهذه الصورة اصبحنا اذا كاننا ها؟ يعني نروج للرذيلة. انا مش بتكلم عن عيد الحب كعيد ولا بتكلم انا بتكلم عن وسائل المخططة لاشاعة الرذيلة بين الناس القضية التالية في دواخل الامة الاسلامية
لما مصر كسبت كاس افريقيا انا مش متضايق ان الناس يفرحوا يفرحوا راحوا بهذا الفوز والكروي والحمد لله ودليل على انه حسن شحاتة كان مدرب شاطر جدا وانه اللعيبة لعبوا كويس ودول حطوا جون
زيدان استخلصها وابو تريكة حطها. انا ما فيش عندي مانع يا مرحبا يا الف مرحبا بهذا لكن لكن لازم نخلي بالنا ان المقصود من ورا ده بصفة عامة ان انا افرغ
انهم بيفرغوا النزعة الطبيعية عند البشر انه يتحمس لقضية انت عندك شباب الامة دي زي اي شباب عايزين يتحمسوا لقضية. طب اسمع ارمي لهم القضية دي خليهم يعيشوا فيها. يتكلموا عن الاهلي والزمالك وعن مصر والكاميرون وعن
المدرب ده والمدرب ده وعن وعن وعن وعن ويطلعوا الشوارع ويرفعوا اعلام ونعمل نقوم نبقى ادينا لهم النزوع النفسي للحماسة وتبني قضية حققناه عندهم. يقوموا وينصرف نقوم نضرب بقى فلسطين براحتنا
ونضرب في اوروبا براحتنا ونضرب في اسيا براحتنا. ونشتم الرسول عليه الصلاة والسلام براحتنا وندنس المصحف براحتنا. ليه؟ لان الشباب عندهم قضية تانية آآ بيلاقوا فيها حماستهم. هيه جون وميت الف
لزلك لازم نفهم في فرق بين ان انا احب الكورة وبين انها تتحول الى قضية الحياة والوجود بالنسبة لي انا مش زعلان انا بحب حسن شحاتة وابو تريكة وزيدان والكورة اعمل اللي انت عايزه
انما يا اخي الكريم في حدودها لا تحولها الى انها قضية شباب الامة. والقضية الوطنية والاغاني الوطنية عنها احذروا يا اخوة لانه في المقابل شباب اليهود وشباب عقائد اخرى لا داعي لذكرها الان. شبابهم يعيش لقضيته يفهمها
اشرحها ينشئ لها مؤسسات يشتغل عليها لدرجة انها ان هو شايلها. والمسلم شايل قضية الكورة وقضية عيد الحب مش ممكن مش ممكن لازم ننتبه لهذا. خلوا بالكم انني لم احدثكم
عن تحريم عيد الحب لم احدثكم عن الكورة ببلاش لأ انا بس بقول لكم وما حدش يحسبها علي بقى ان انا باسهل الحاجات دي. لازم ندرك احنا بنتكلم على اي مستوى
وفي اي حلقة من الحلقات لازم نعرف ان احنا مش ممكن ابدا الفتاة اللي في سانوي والفتى اللي في جامعة واللي غيره تتحول الى ان دي حماستهم وقضاياهم ومعيشتهم ويبقى عايش بالرضا
ولما بقى ننهزم يروح يضرب بيت رئيس النادي بالطوب ويعمل مش ممكن مش ممكن هذه الهيافة والتفاهة تبقى دي شباب امة ناوية تنتصر نحن ايها الاخوة بمنتهى الوضوح نريد ان ننقذ انفسنا من هذا الضياع
ومن هذا الى ان نعرف من نحن. مش تبقى اسرائيل مثلا بتتكلم عن هدم المسجد الاقصى وبناء الهيكل اليهودي المقدس والسيطرة على كل مكان والشباب شغالين على كده هناك وشباب المسلمين
قضاياهم هي زي برامج التليفزيون برنامج كامل عن آآ آآ مسلا آآ حياة الراقصات برنامج كامل عن مش ممكن لذلك اقول نحن ما نطرحه الان انقاذ انقاذ شباب الامة وكيان الامة من هذا الانهيار البالغ
الذي نعيش فيه وان نرد اليهم قضاياهم من جديد. ولكن ولكن من فضل الله سبحانه وتعالى انه فيه النهاردة فقط اليوم فقط مسألة والله فيها من الخير وهو انه اعلنت دولة اسلامية
كوسوفو كوسوفو دي تجاهد بقالها يعني قرون من الزمن وعايزكم تعرفوا يا اخوة ان فيه بلاد اسلامية اتسرقت من الاسلام لدرجة ان فيها اجيال من المسلمين اتولدوا وعاشوا وشاخوا اسنوا وماتوا
ولم يسمعوا الاذان ولا مرة واحدة جمهوريات كاملة في الاتحاد السوفيتي جمهوريات واراضي مترامية في غزلافيا ناس عاشوا واحنا عايشين كده وفاهمين ان احنا مسلمين ومبسوطين وربنا هيبقى راضي عنا وهندخل الجنة واللي يصلي ما ينفعش الكلام ده
في ناس عاشت في اللي بتسمعوا عنهم اوزباكستان وحتى في غزلافيا في بلاد يوغوسلافيا البوسنة والهرسك وحتى وحتى في ناس ما شافوش مصحف. مسلم اتولد وعاش ومات سنه تمانين سنة ما شافش مصحف ولا مرة
لانه كان ممنوع ما سمعش الاذان لم يسمح له ان يصلي ما كانش يعرف ان دي اسمها صلاة الضهر ودي صلاة العصر وده صلاة المغرب انا شفتهم حول الحرم بيسميها الصلاة الاولى والتانية والتالتة يعني مسلا
يعتبر ان صلاة الفجر هي الصلاة رقم واحد يقول اه الصلاة رقم واحد الصلاة رقم اربعة تبقى صلاة المغرب. مش عارف اسمائها لانه التقى بالاسلام على كبر لما سقط الاتحاد السوفيتي نفس الكلام كسوفه دي تجاهد جهاد صحيح انهم
طريقتهم في الدولة اللي انشأوها دولة يعني لتفريغ القضية واعترفت بها امريكا انما مبدأ انه قام لهم كيان امر لا شك اننا نشعر انه حركة الى الله عز وجل. وان المسلمين شغالين دول بيقاتلوا من من عشرات السنين من قرون
الزمان ان شاء الله القضية يعني في طريقها. واما الامر الاخير الذي اريد ان اتحدث عنه قبل ان ندخل في موضوعنا فهو مسألة تتعلق بالحياة الزوجية يا اخوة. الاخوات اللي بيبعتوا لنا
من ضمن الامور الخناقة على المصروفات الزوجية يعني الخناقة يعني انا شفت الاسئلة اللي كانت آآ مطروحة آآ آآ يعني بصرف النظر عن التفاصيل على كل حال هو الخناقة على المصروفات الزوجية
مسألة موجودة يعني مسلا تأتي زوجة وتقول لو سمحت وصي جوزي يكون راجل كريم شوية ويجي زوج يقول يا سيدي والله اعملوا معروف قولوا للزوجات يعني ما يشدوش علينا في الطلبات قوي للدرجة دي
يا اخوة اسمعوا القضية دي لو فيه واحد دخله خمسميت جنيه في الشهر هتلاقي زوجته بتكلمه عن طلب زيادة في المصروف لو لو بس خمسين ستين جنيه هتتعدل الحكاية واللي دخله خمس تلاف جنيه في الشهر
هتلاقي زوجته عندها مشكلات مع الانفاق ومع الصرف ان لو بس كمان متين تلتميت جنيه يعني ما فيش حد اللي بيقبض قليل ومتوسط والكتير ما فيش حد الا وهو يتطلع لما هو اشد. الكلام ده معناه ايه
يتطلع الاكثر معناه ايه معناه ان المشكلة ما ليست قلة الفلوس ولا كثرة الفلوس المشكلة في النفس الانسانية التي تنزع دايما الى زيادة درجة كمان على الحد اللي انا موجود فيه
خمسمية عايزهم خمسمية وخمسين. خمس تلاف يبقوا خمس تلاف وخمسمية وتدور والنبي عليه الصلاة والسلام يقول ولا يملأ عين ابن ادم الا التراب عارف لو مش خمسمية ولا خمس تلاف لو لو كان لابن ادم واد من ذهب لابتغى ثانيا. لو عنده وادي زي وادي النيل كده
مليان دهب يقول يا سلام لو وادي كمان زيه ولو كان عنده ثان لابتغى ثالثا ولا يملأ عين ابن ادم الا التراب ويتوب الله على من تاب القضية دي عبارة عن كلمتين
الكلمة الاولى انه ايها الرجل انفق مما رزقك الله. الله قال هذا في القرآن لينفق ذو سعة من سعته يعني لا يقتر وقد وسع الله عليه لينفق ذو سعة من سعته
فيكون كريما مع اهله من غير اسراف لكن لابد ان يشعر البيت ان الرجل كريم وطيب وفي نفس الوقت على الزوجة ان تشعر انها ليست الة العصر التي قدرات الزوج المالية لينفق
ولازم تعرفوا ان الواقعة الوحيدة في حياة الانبياء اللي خلت القرار الرباني يصدر باخراج زوجات الانبياء من حياة الانبياء كان هو مسألة الخناقة على المصروف الزوجي الواقعة الوحيدة عشان تعرفوا بيوت المسلمين ما تبقاش ابدا دي قضيتها. عايزين ايه ومش عايزين ايه
السمنة والزبدة والبطاطين والحلل ما ينفعش ده يبقى حياة المسلمين الرسول عليه الصلاة والسلام لما اجتمعت الزوجات حوله وهو كان رجلا حليما طيبا رفيقا سهلا لكن لما اجتمعت الزوجات حوله
يقولوا له عايزين زيادة في النفقة ومش هينفع كده وهذا الكلام لن يصلح نزل الوحي بيقول لهم هنمشيكم برة تعالوا ان كنتن الحياة الدنيا وزينتها اوي اوي اوي. ما فيش اي مانع
فتعالين امتعكن واسرحكن سراحا جميلا ما ينفعش بيت النبوة يبقى فيه هذا الكلام. دي مش قضايا المسلمين في بيوتهم دي مش حياة المسلمين وسيدنا ابراهيم لما جاء من سفره انت عارف ان سيدنا اسماعيل يعني عاش في مكة
وسيدنا ابراهيم كان في العراق فلما جاء من سفره ولم يجد اسماعيل كان في رحلة للصيد للطعام مش مش رحلة صيد آآ آآ تسالي كان رايح يكسبوا رزقه فلما سيدنا ابراهيم ذهب
تواجد زوجته قال لها عاملين ايه ؟ فاشتكت له سوء الحال قال لها لما اسماعيل ييجي قولي له يطلق مراته قولي له غير عتبة بيتك. ما فيش فصال. بيوت المسلمين لا يصلح ان تكون فيها هذا الحريق
انما هذا الكلام مش انا اقوله للزوجة لتكون هي عليها ان تعيش في هذه الحدود وان لكن لا اقوله للزوجة واترك رجلا بخيلا شحيحا مقترا المال بيده وبجيبه ويعمل لنفسه يعني وضعه وينفق على نفسه او
اما بيحوش وعايز يحوش ودي نزعة موجودة. واما ان هو راجل بيبغدد نفسه زي ما بيقولوا. وسايب بيته يعاني واقول له والله لأ لابد ان يعلم ان امرأة ذهبت الى النبي عليه الصلاة والسلام قالت له زوجي بخيل جدا
فقال لها كلام فظيع انا بس مش عايز اقوله حتى لا افسد فقهيات الناس لان العوام ساعات ياخد حاجة كده من من من شوشتها من شوشة وتفسد الحياة وتدخل المرأة النار عن طريق انها تأخذ ما لا يحل لها وهي مش واخدة بالها ان ده غير جائز
انما ذهبت فالرسول عليه الصلاة والسلام اذن لها ان تأخذ من ماله بغير اذنه اوعى واحدة ست تعمل كده. هتخش جهنم. ليه؟ مش الرسول قال كده. اه بس دي لها احكام فقهية
صعبة جدا لازم اشرحها اللي هياخد بالكلام ده من غير ما يسمع شرحي انا مش مسئول عنه امام الله سيكون القرش الواحد حرام انما انا بقول لك ايها الرجل لا تكن لا تجعل ابنائك يتمنون موتك
لا تجعلهم يتمنون ان تزول من الحياة علشان يستمتعوا بالمال. وانما يكون رشيدا كن رشيدا ما معك انفق ووسع على اهلك وفي نفس الوقت لا تكن مسرفا والله عز وجل يقول
فلا تبسطها كل البسط جانب الاسراف. ويقول ايضا لا تجعل يدك مغلولة الى عنقك. يعني الجنيه زي ما بيقولوا يدخله يقول له يعني ان شاء الله مش هتشوفوا النور مرة تانية. وانما
لا تجعل يدك مغلولة الى عنقك بخلا ولا تبسطها كل البسط اسرافا فتقعدا بين ملوم ومحسور بين لشدة البخل ومحسور لكثرة ما ضيعت المال وانما تبتغي سبيل الرشد بين هذا وذاك وتعلم ان المبذر
فيرينا كانوا اخوان الشياطين وان البخل والشح هو باب من ابواب الفساد المبين ما ينفعش بيوت المسلمين تشتغل بالكلام ده. انا بقول للزوجات بالزات بقول للزوجات ما معك اعملي واعلمي ومن سنة الاسلام ان ينظر الاسلام الى من هو ادنى منه في الدرجة في الدنيا
يعني انا مكسب تلتميت جنيه في الشهر فيه ناس ما معهمش. وبيعيشين على الصدقات. فالحمد لله الذي اعزني انني ارزق بدون ذل السؤال في ناس انما عايز تبص للاعلى دائما في اعلى
فارجو ان يكون هذا واضحا انما ما ينفعش بيوت المسلمين تبقى حريقة بين الزوج والزوجة حوالين المصروف وزيادة المصروف وقلة طب ما هي فلانة عندها طب ما هو فلان جاب طيب ما ما ينفعش هذا الكلام ليس بيوت المسلمين وهذا هو الذي شغل المسلمين عن قضاياهم. ونسأل الله
وتعالى ان اه اه حاضر. لحقنا طيب يا استاز محمد. طيب بصوا يا جماعة نص دقيقة تلاتين سانية واقفة وهيرجعوا لنا تاني. لو طولوا عن كده نشوف هنعمل ايه شكرا جزيلا اتفضلوا. دقيقة طيب شف بدأوا يفصلوا
الله شاشة تأخذك للجنة شاشة تأخذك بسم الله الرحمن الرحيم. ايها الاخوة السلام عليكم ورحمة الله وبركاته. اولا انا بشكر الاخ الكريم الاستاز حمدي السيد على سرعة الفاصل لان الفاصل لما يزيد عن نص دقيقة دي بتبقى المسألة يعني
الحقيقة مش تمام جزاه الله خيرا والحقيقة المجموعة اللي معنا دي مجموعة طيبة جدا. وحتى اسمائهم جميلة. معنا مهندس الصوت اسمه كروان سعيد يعني كروان سعيد يعني حتى انا في مرة نسيت قلت له بلبل مغرد ولا حاجة يعني ما شاء الله حتى في بوشويات حلوة فربنا يجزيهم خير واخونا
سليمان الاخوة الكرام ايها الاخوة آآ احنا تحدثنا في اللقائين الماضيين حول الجاهلية الاولى والظلمات المتمكنة من البشر وشفنا ازاي ان في الاسلام سماهم بهائم قال اولئك كالانعام ثم شعر ان البهائم اجل منهم. فقال بل هم اضل
اولئك كالانعام حتى تكرمهم بان يسموا انعام لا ده تكريم. فقال بل هم اضلوا ورأينا ان امرأة قالت لا يمكن يسلم عمر ابن الخطاب ده انا اصدق ان يسلم حمار الخطاب ولا اصدق ان يسلم عمر بن الخطاب
ورأينا ان الجاهلية كانت ظلاما في القلوب وفي العقول وفي التصورات رأينا انهم يدفنون البنات حية رأينا انهم كانوا حتى في قذارة اموالهم حتى في انحراف اخلاقهم رأينا سوءا فجأة
فجأة طبعا فجأة ده عندنا احنا دلوقتي انما احنا لما هنبين مش هيطلع فجأة انما فجأة فعلا في خلال عشر سنين مثلا خمس سنين سبع سنين فوجئت بان هؤلاء الناس نفسهم
تعبانين قوي للاسلام استكتر عليهم كلمة بهايم اعتبر كلمة انعام وبهائم ومواشي تشريف لهم اذا بنا فجأة نفاجئ بان حديث النبي عليه الصلاة والسلام يقول خير القرون قرني خير القرون
من ساعة ما ربنا خلق البشر من ساعة سيدنا ادم لغاية النهاردة خير القرون هذا القرن ازاي ايه ده حصل ايه خير القرون هذا القرن هم اللي فاتوا ماتوا وجه مكانهم ده هم هم
هم هم ما هم نفس البشر اللي كانوا هنا كلمة انعام كتيرة عليهم هم هم اللي اصبحوا خير القرون قرني وفوجئنا بقول الله عز وجل وهو يشير الى هؤلاء الناس يقول لهم كنتم خير امة اخرجت للناس
خير امة فين الناس اللي كانوا من شوية هم هما هم ما عندهمش فلوس حلال تبني اوضة اللي هي الكعبة. كل فلوسهم حرام قطع طريق مهر بغايا ودعارة وربا وزنا تجارة في الحرام وسرقة. فين الناس دول اللي اصبحوا اطهار ابرار بهذه الصورة
ايه اللي حصل كيف تحولت البشرية فجأة في هذا الزمن البسيط بل وجدنا ان الله سبحانه وتعالى ينظر الى بعضهم ويقول كلاما ضخما جدا يعني مثلا اهل بدر يوصل الحال
ان الرسول عليه الصلاة والسلام يقول لعل الله اطلع على اهل بدر فقال اعملوا ما شئتم فاني قد غفرت لكم ليه لاهل بدر دول ايه عملوا ايه؟ ما لهم شكلهم ايه؟ ووصلوا للدرجة دي
حبايبي اعملوا اللي انتم عايزينه انت مغفور لكم وبعض الناس يقولوا افعلوا ما شئتم مش معقول يفرض شرب الخمر. افرض ومين قال لكم ده ثقة في ثقة من الله سبحانه وتعالى في هؤلاء
اعملوا ما شئتم هؤلاء لن يشاؤوا ما يغضب الله ثقة ان دول مشيئتهم لن تكون ابدا فيما يغضب الله عز وجل. يعني مش هيحبوا يشربوا خمر. مش هيحبوا يقعوا في الزنا
لن يحبوا ان يقعوا في الفاحشة. لانهم ما بيقولهمش اعملوا اي شيء فاني قد غفرت لكم. فبيقول لهم اعملوا ما شئتم وهناك ثقة في مشيئتهم فاني قد غفرت لهم لغفرت لكم
وصل الامر لان الناس الجاهليين دول اللي احنا كنا بنتكلم عنهم من شوية ان هم قافلين دماغهم وبيقولوا لو لو شفناك نازل من السما قدامنا ولن نؤمن لرقيك لو شفنا كل اية لن نؤمن معك
فوجئنا بهؤلاء الناس يا اخوة الله تعالى يقول عنهم رضي الله عنهم ورضوا عنه الناس دول بالزات الفئة دي شخصيا رضي الله عنهم ورضوا عنه الرضا من الله عز وجل محسوم ومسلم ومقطوع به ليه؟ حصل ايه
ايه اللي حصل؟ الناس التي كانت لا تفيق من الخمر التي كانت لا تكتسب الا من حرام. التي كانت تظلم تقطع الطريق تدفن الحية. المرأة حية تعبد الحجر. تسجد للصنم
تتطير فجأة رضي الله عنهم ورضوا عنه ليه؟ حصل ايه؟ ما الذي كيف اخذ الاسلام بايديهم؟ يقول الله تعالى يقول النبي عليه الصلاة والسلام وهو ينظر الى بعضهم يقول اللهم
انتهلك هذه العصابة المجموعة دي فلن تعبد بعد ذلك في الارض ابدا يعني ايه يعني تحولت هذه المجموعة تلتمية واحد تلتمية واحد وشوية ان دول امناء هم دول امناء على مستقبل
دين ربنا لغاية يوم القيامة شوية دول تلتميت واحد ما تاخدهمش قاعة صغيرة مسرح صغير مدرج جامعة مسجد دول اصبحوا وصلوا لدرجة انهم الامناء على مستقبل عقيدة الاسلام الى يوم القيامة
شكلهم ايه امناء دول؟ امناء الدين امناء العقيدة انته لك هذه العصابة فلن تعبد بعد ذلك في الارض ابدا ايه حصل ايه كيف اصبحوا كذلك؟ الا نشعر بالتشوق كيف اصبحوا كذلك
نص اخر يصل لدرجة انا قلت لك رضي الله عنهم ورضوا عنه تجد بعد ذلك يحبهم ويحبونه علاقة عاطفة وحب بين الله وبينه لدرجة ان يقول فان احببته كنت سمعه الذي يسمع به. وبصره الذي يبصر به
ويده التي يبطش بها وقدمه التي يمشي بها. ولئن استعاذني لاعيذنه. ولئن سألني لاعطينه هم دول هم هم هم هم ايوة هم هم يا اخوة. هم هم هم يا جماعة. على فكرة
امهم ماهم دي قضية مختلفة عن سيرة سيدنا موسى عليه السلام سيدنا موسى عليه السلام ارسل فانقذ الله به بني اسرائيل طلعهم من طغيان فرعون وخرج وخرجوا مع موسى فرعون حاول ان يدركهم
شاء الله تعالى انجاهم واغرق فرعون في البحر بعد ما اصبح ارضه ورجع بحر تاني واغرق ونجا بنو اسرائيل يحاول بقى سيدنا موسى عليه السلام يحاول معهم يجيبهم يمين شمال يزبطهم
اول ما خرجوا من معه بعد ما شافوا الارض بتبقى بحر يرجع البحر يبقى ارض او العكس البحر يبقى ارض ثم يعود لتعود بحرا ويغرق فرعون شافوا الايات البينات لقوا ناس بيعبدوا عدل قال له اجعل لنا الها كما لهم الهة. يا ولاد اللزين
بعد كل اللي شفتوه هو ربكم الله الذي فعل علشان شايفين عجل يقول له خلي لنا اله زي ما لهم الهة وبعدين مش بس عجل ده لما لقوا تمثال لعجل
تمثال يعني عجل لحم ودم موجود لكن كمان تمثال لعجل عجلا جسدا يعني تمثال له خوار معمول له كده فتحات بحيس ان الهوا يأتي فيفا يعمل صفير قالوا هذا الهكم واله موسى فنسي
تجيبهم يمين شمال يا موسى انت الحمد لله احنا ضايعين في الصحراء ورب العالمين نزل لنا اكل ناكله علشان ما نبقاش مزلولين ونعرف نكمل مسيرتنا وقضيتنا بس الحقيقة الاكل ده ده صنف واحد. احنا عايزين تصنيف يا موسى
لدرجة طلبوا منه ان شاء الله نرجع مصر تاني لفرعون بس ما نصبرش مش لن نصبر على طعام واحد يا خبر ابيض طب ودي امة ايه؟ اللي الجاهلية معششة فيها
فكان من قدر الله لهذه الامة. لان الامة دي بتاعتنا احنا امة الرسول عليه الصلاة والسلام قدرها مختلف كان من قدر الله ان ربنا ضرب عليهم التوهان التيه يتوه اربعين سنة في الصحرا
بيقولوا الطريق من هنا يمشوا يلاقوه لأ طب نرجع هنا فضلوا اربعين سنة تايهين. اربعين سنة دول اللي كان عنده منهم مسلا الشاب اللي كان سنه لسة تلاتين اربعين سنة وصل سنه سبعين تمانين سنة
في ناس ماتت وفي ناس ما لحقتش في ناس اتولدت بقى اجيال جديدة دي اللي رباها موسى وهارون اوروبية بدل التربية الفرعونية على ايام فرعون والذل والاستبداد والبطش والطغيان. رباها موسى وهارون على منهاج
فخرج جيل اخر غير الجيل اللي فات. مجموعة تانية غير المجموعة السابقة ناس ماتت وناس شاخت واسنت وخرجت مجموعة رباتها النبوة ورباها الوحي. ومات موسى في التيه ومات هارون في التيه خلصوا مهمتهم بانشاء امتهم في مرحلة الاربعين سنة
انما الرسول عليه الصلاة والسلام اللي اسلموا واصبحوا هم المسلمين هم هم هم اللي كانوا الجاهليين امهم ماهم مش جيل اخر وفي خلال فترة بسيطة يسلم الانسان وسبع تمن سنين حتى نزلت الايات الضخمة التي تدل على ان الدين اكتمل يقول
اليوم اكملت لكم دينكم واتممت عليكم نعمتي. كلام كبير جدا اكملت الدين واتممت النعمة ورضيت لكم الاسلام دينا اليوم يأس الذين كفروا من دينكم. يا خبر! ده كلام ضخم جدا
اليوم يأس الذين كفروا من دينكم يئسوا يأسا كاملا من ان ينالوا من هذا الدين لقد يأس الشيطان ان يعبده المصلون في جزيرة العرب لا يجتمع في جزيرة العرب دينان
ايه ده كل هذا الكلام ده ده راجل سبعتاشر تمنتاشر سنة دول لا يكفون الاب حاليا انه يربي ابنه. يربي تلات اربع عيال عنده في البيت. يطلعهم كويسين. يفضلوا يقول لك ده الواد
سنه عشرين سنة وبرضه مش لسة لأ محتاجني انما يوصل الموضوع ان الاسلام يشير الى هذه الامة ويقول كنتم خير امة اخرجت للناس الحقيقة انا وانتم متشوقين نعرف ازاي حصلت دي. جت منين
ازاي حصل التغيير والتحول ده ازاي؟ يعني ما هو لازم تفهمني لان احنا النهارده نريد ان نأخذ بايدي بيد انفسنا الى الله عايزين نذهب الى رب العالمين نريد ان نصلح احوالنا. فلازم اعرف كيف اخرجهم لاعرف كيف اخرج انا كمان
من الظلمات الى النور ومن الجاهلية الى الاسلام طيب المفاجأة التانية انه في شيء متغير في قلب الناس دول لدرجة انه رب العالمين مش انا اللي يعني خلي بالك مش الرسول عليه الصلاة والسلام هو اللي بيمدحهم
بيقول والله دول ناس كويسين ومش انا بقول والله دول صحابة ممتازين. لأ ده الله الذي يعلم سرهم ونجواهم لما تشوف القرآن بيتكلم عنهم ازاي بيتكلم عنهم ازاي تحس انه بيتكلم عن ناس
يعني ملايكة هم مش ملائكة لكنهم لاستقامتهم وصلوا الى ما هو اعلى من الملائكة ابو بكر الصديق ده افضل من جبريل ايه ده! افضل من الملائكة ليه فيقول ولذلك انا هامشي انا عندي عشرين اية في كتاب الله
عايز ازكر لكم وازكرها لكم او بقدر ما يسع الوقت لي اية يقول الله تبارك وتعالى فيها لقد رضي الله عن المؤمنين اذ اللحزة اللي نظر اليهم وهم قاعدين معك يا محمد يا رسول الله تحت شجرة كده قاعدين معك تحت الشجرة وقاعدين مع بعض في اللحظة دي
تنزل عليهم رضوان الله لقد رضي الله عن المؤمنين اذ يبايعونك تحت الشجرة قال حاجة غريبة جدا. قال فعلم ما في قلوبهم ياه فعلم ما في قلوبهم ايه اللي في قلوبهم؟ في ايه
في شيء كبير فانزل السكينة عليهم واثابهم فتحا قريبا. لكن فيه شيء في قلوبهم القلوب اللي كنت باقول لكم انها قاسية وغليظة وتأبى الحق وتقع في الظلم وتكسب من حرام وتقتل وتقتل الموؤدة وده
تصل الى ان رب العالمين الذي يعلم القلوب يقول فعلم ما في قلوبهم وبسبب الكنز ده الموجود في القلوب. اعطاهم كذا وكذا. ايه اللي في قلوبهم اسمع في اخر الاية اللي ذكرتها دي في سورة الفتح
اسمع في اخر سورة المجادلة ينظر الله تبارك وتعالى اليهم ويقول اولئك اولئك الناس دول المجموعة المحددة. خلي بالكم يا اخوة. انا مش باتكلم عن الصحابة بصفة عامة ولا آآ ما
عام ولا ثناء عام؟ ده انا بكلمك عن اشخاص محددين ينظروا رب العالمين اليهم ويصف احوالهم بانهم على نورانية كاملة فيقول اولئك دول كتب في قلوبهم الايمان كتب في قلوبهم الايمان. انا عندي في البيت كتاب اسمه كتاب الايمان
كتاب كده بيتباع مكتوب فيه الايمان ومعناه وشروطه ومواصفاته مكتوب على ورق ومطبوع في مطبعة الايمان مكتوب في المصحف مكتوب في السنة انما يبقى مكتوب على قلوب ومش قلوب عامة قلوب محددة
دول بالزات اولئك كتب في قلوبهم الايمان ويبقى القلب مليان ايمان ويتكلم الاسلام عنهم عن المجموعة دي بالذات فيقول عنهم كلاما ضخما عن قلوبهم وعن رغبتهم الى الله عز وجل يقول
الناس دول بالليل يبيتون لربهم سجدا وقياما. يقول تعالى ان ربك في اخر سورة المزمل. ان ربك يعلم هو يخاطب النبي عليه الصلاة والسلام يقول له ان ربك يعلم انك
يقوم ادنى من ثلثي الليل ونصفه وثلثه وطائفة من الذين معك الناس اللي معك كمان بيعملوا كده وقلوبهم وهم وغقوف سجدا وقياما ركعا كده شف قلوبهم القلب من جوة شكله ايه
القلب من جوة شكله ايه يقول تتجافى جنوبهم عن المضاجع. يعني ايه تتجافى؟ لما يبقى فيه بيني وبين واحد خصام انا مخاصمه وهو مخاصمني يبقى دي اسمها جفوة كأنه مخاصم السرير مخاصم الفراش مش قادر بيتقلب على شوك مش قادر ينام. وهو يشعر ان رب العالمين ينتظر منه او او هو الان
سيكون ازا وقف سيكون امام رب العالمين فيشعر بخصام تجاه الفراش وجفوة لانه يريد ان يقوم بين يدي الله تتجافى جنوبهم عن المضاجع يدعون ربهم. شف بقى قلوبهم خوفا وطمعا
خوفا وطمعا. علاقة موصولة بالله قلبيا. ولذلك يا اخوة نضفوا قلوبكم من من رغبات الدنيا. فرغ القلب فرغه بالرغم من التعلق بالدنياويات. فلان عنده عربية شكلها كذا انا اسفت جدا الاسبوع اللي فات ده
بيقول لك ان في سيارة في بعض بلاد المسلمين لانها تحمل رقم ملاكي واحد. يعني نمرة العربية واحد متباع العربية بمبلغ مهولي ينقز امة الاسلام في بلد كاملة انا لا اريد ان اذكر هالبلد ولا اذكر انما شيء مش ممكن
عربية علشان واخدة مسلا ملاكي القاهرة هي مش القاهرة طبعا لكن يعني ملاكي واحد ملاكي القاهرة تتباع بهذا المبلغ المهول من القلوب الرغبات في الدنيا انك ان ان يبقى قلبك بياكلك. شايف فلانة والضابط بيتها. شايف فلان اشترى عربية. شايف الجوال او الموبايل او
بتاع فلان ده احسن بكتير. شفت الساعة اللي هو لابسها شايف الملابس الفلانية هذا الاكلان هذا الاكلان شايف فلان راح اشتغل وباني بيت شكله ايه. شايف البيت بتاعه بالصورة الفلانية ازاي
شايف كزا الاكلان ده هو الذي يجعل القلب آآ زي ماية النار تأكل القلوب لذلك طهروا القلوب من الدنيا حتى يثني الله تبارك وتعالى عليها بهذه الصورة. الله تعالى يقول
فانزل الله سكينته على رسوله وعلى المؤمنين والزمهم كلمة التقوى وكانوا احق بها واهلها كلمة كبيرة جدا ان رب العالمين يقول عن اشخاص باعيانهم ان دول كانوا احق بها واهلها هم دول اهل التقوى
اهل التقوى ويشير اليهم وخلي بالك انا عملت ايه في اللقاء ده انا لان في اللقائين اللي فاتوا كنت بكلمك عن الجاهلية العمياء حبيت انقلك الى النتيجة التي تحصلت اللي هي النورانية الكاملة علشان زي ما بيطلعوا في التليفزيون كده ولا يعني يقول لك المريض قبل
العملية وبعد العملية الغسيل قبل ما يتغسل وبعد ما يتغسل يجيبوها جنب بعض كده عشان تشتري المسحوق ده تنظر في اللي بيروحوا يعملوا في مراكز التخسيس شف كان قبل قبل برنامج التخسيس قد ايه وبعد برنامج التخسيس
قد ايه طيب ما هو احنا بنشوف الاسلام ما الذي صنعه في اشخاص بهذه الصورة كانوا بهذه الصورة الفظيعة وفجأة يقول الله تعالى هم دول اهل التقوى والزمهم كلمة التقوى وكانوا احق بها واهلها
حاجة اكتر من كده يدخل الجنة من امتي سبعون الفا بغير حساب اربعين الف بني ادم ولما تيجي عند التحقيق في الاحاديث ما تلاقيهمش سبعين الف تلاقي سبعين الف مع كل منهم مع كل الف منهم سبعون الفا
ملايين بغير حساب ما حدش يوقفهم والذي يجري الحساب هو الله عز وجل وقد ورد في بعض الاحاديث القدسية انه من فعل كذا وكذا استحييت منه يوم القيامة ان انصب له ميزانا او انشر له ديوانا
ملايين يدخلوا الجنة من غير ما يتحاسبوا ولا يتوقفوا ولا يوقفوا ولا يتسألوا يدخلون الجنة بغير حساب. ليه عملوا ايه؟ وهم نفس الجاهليين اللي كانوا من خمس ست سنين جاهليين
اصبح الامر يصل الى حياء رب الحياء رب العالمين منهم ان يحاسبهم حياء رب العالمين ان يوقفهم. حياء رب العالمين منهم ان يسألهم يدخلون الجنة بغير حساب حصل ازاي ؟ انا عايز ابقى كده
انا عايز ابقى كده لازم تقول لي حصل الكلام ده ازاي ودي لقاءاتنا ازاي ده حصل لان انا لازم انقذ نفسي ده انا مليان من جوة حاجات بحاول اصلحها مش عارف اصلحها
لازم تقول لي ازاي دول ويقف النبي عليه الصلاة والسلام يوما من الايام ويخاطب المسلمين اللي متشوقين الى الجنة يقول لهم اما ترضون ان تكونوا ان شاء الله ربع اهل الجنة
ربع اهل الجنة ربع اهل الجنة ده انا في قبلي آآ انت عارف ده احنا امة قبلنا بلاد خمس تلاف سنة حضارة. خمس تلاف سنة خمس تلاف سنة قبلنا وده ده الحضارة المعروفة ده قبل كده الكون بقى له عشرين مليون سنة الله اعلم بقى له قد ايه
بقى له الاف السنين. الاف الاف السنين كل الامم دي من ساعة ادم وادريس ونوح وهود وصالح وكل الامم دي وتبقى امتنا ذات العمر القصير دي ربع اهل الجنة وقال اما ترضون ان تكونوا ربع اهل الجنة؟ فكبرنا الله اكبر
وقال النبي عليه الصلاة والسلام اما ترضون ان تكونوا ثلث اهل الجنة يقول فكبرنا الله اكبر تلت اهل الجنة قال اني لارجو الحديس ده في البخاري ومسلم في الصحيحين قال اني لارجو ان تكونوا شطرا. يعني نصف نصف اهل الجنة
يا سلام يا سلام! الامة اللي بقى لنا لقائين سابقين بنتكلم عن وقوعها في الجاهلية العمياء اصبحت نص اهل الجنة؟ لا مش نص بس يروي ابن كثير في تفسيره حديث مروي في الطبراني وحديث مروي في مسند الامام احمد
تلاقي حديث الطبراني يقول انتم ربع اهل الجنة. قال رسول الله صلى الله عليه وسلم انتم ربع اهل الجنة. انتم ثلث اهل الجنة. انتم نصف اهل انتم ثلثا اهل الجنة. تلتين اهل الجنة الامة دي. اللي بقى لنا لقائين فاتوا بنتكلم عن انهم كانوا في جاهلية عمياء
اصبحوا تلتين اهل الجنة وفي حديث احمد عند في مسند الامام احمد يقول اهل الجنة مئة وعشرون صفا انتم منهم ثمانون مش قليل امم. لكن تمانين ثلة من الاولين وقليل من الاخرين. قليل من الاخرين دول تحولوا الى تلتين اهل الجنة
لازم اعرف لازم افهم لازم تقول لي ازاي وصلوا لكده يعني لازم اعرف كيف وصلوا الى انهم تلتين اهل الجنة. الناس دول اتعمل فيهم ايه؟ كيف وصلوا الى هذه الصورة؟ كيف
تبوأوا هذه المكانة ايضا تحدث واقعة وانا اشير لك اشارات الى ان الله يشير الى افراد باعيانهم. ناس طبعا انا على فكرة كان ممكن اكلمك عن اشخاص وما فيش مانع المح لكم. يعني يعني مثلا حديث للرسول عليه الصلاة والسلام يقول من سره ان ينظر الى رجل من اهل الجنة فلينظر الى
وفلان اهو واحد ده بالزات وحديث اخر يقول يطلع عليكم من هذا المكان رجل من اهل الجنة ويطلع واحد يبقى طالع من الوضوء والماية بتقطر منه كده ووقع ثالثة مثلا عن آآ اللي هو ثابت ابن قيس
اللي هو لما نزل قول الله تعالى عن الذين يرفعون اصواتهم فوق صوت النبي لا ترفعوا اصواتكم فوق صوت النبي ولا تجهروا له بالقول كجهر بعض انت تحبط اعمالكم ثابت ابن قيس كان نوع كان من النوع اللي صوته جهوري ومرتفع
فجلس في بيته وهو مغتم قال انا ممن حبط عملي وانا من اهل النار كنت ارفع صوتي على صوت النبي فوق صوت النبي الرسول عليه الصلاة والسلام كذا يوم كده
لم يرى ثابت والنبي لم يكن آآ ما كانش زيي كده هاطلع اقول كلمتين الناس يسمعوهم وربنا يوفق وخلاص الشيخ بيروح يخطب والسلام لا لا ده احنا حطينا الدعوة في منزلة غير منزلتها خالص
كان يعرف اصحابه ويتفقده وينظر في احوالهم كان رفيقا قائدا رفيقا نقرب هذا ويسأل عن هذا ويعاون هذا فكزا يوم لم يرى ثابت ابن قيس فبعت له شوفوا لنا ثابت فين
لما ذهب عاد الرجل وقال له المسألة كذا كذا كذا. فقال لا بل بيقول له انه ثابت بيقول حبط عملي وانا من اهل النار. فقال لا هو من اهل الجنة
هو من اهل الجنة اصبح الراوي يقول فكان ثابت يمشي بيننا ونحن نعرف انه من اهل الجنة تأتي امرأة تصرع ويقول لها ان يعني او تصبري ولك الجنة فقالت اصبر ولي الجنة فاصبحت من اهل الجنة واصبحت تمشي
يقول له يقول احد الصحابة لاخيه اتحب ان اريك امرأة من اهل الجنة؟ قال له ايه ده فيه كده بجد فيه موجود كده يعني؟ قال له اه تعال يروا المرأة الرجل الصحابة المجموعة من اهل الجنة
العشرة المبشرون بالجنة طلحة بن عبيد الله من سره ان ينظر الى شهيد يمشي على الارض فلينظر الى طلحة. العشرة الصديق في الجنة والفاروق في الجنة وعثمان في الجنة وعلي في الجنة
كذا اشخاص محددين ده حديث ده مش انا اللي بقول كده حديث يقول ابو بكر في الجنة وعمر في الجنة وعثمان في الجنة وعليه في الجنة. وابو عبيدة ابن الجراح في الجنة والزبير ابن العوام في الجنة بالنص كده يا رب
اشخاصهم بل تنزل بعض الايات يا اخوة انا الكلام ده ارجوكم ربنا يحفزكم يا رب العالمين انا عايزكم تبقوا فاهمين انا قصدي اقول ايه. انا قصدي اقول ان الاسلام والنورانية
تحولت الى امر واقع مجسد موصوف في اشخاص وليس مجرد معاني عامة مش ان اللي هيؤمن هيدخل الجنة واللي هيعمل عمل صالح هيدخل الجنة واللي هيتوب الى الله هيدخل الجنة
واللي يقوم الليل له كذا واللي يتصدق له كذا لا اصبح الاشخاص الناس باعيانهم باشخاصهم موصوفين بان هذا الرجل من اهل الجنة هذه المرأة من اهل الجنة انا بقى عايز اعرف حصل ده ازاي
لازم اتصور ان انا مطالب ان اسعى الى الجنة عايز اعرف وانا ابويا وامي وعيلتي وبلدي ومجتمعي ما ربونيش للدرجة الكافية لاكون انا الصحابي المطهر النقي بهذه الصورة. فانا عايز انقل نفسي من الظلمات الى النور. انقل نفسي من الجاهلية الاسلام. انا
عايز ابطل كذب انا انظر الى حرام اريد ان او اني ابطل انظر الى حرام. انا افعل كذا اريد مش دي الشكوى اللي بيقولها كل واحد طب دول حصل ازاي
من ضمن الاشياء تجد انه يشير القرآن الى مجموعة مثلا من ضمنهم ابو عبيدة ابن الجراح وابو بكر الصديق ومصعب ابن عمير ويقول عن هؤلاء دول بالزات اولئك كتب في قلوبهم الايمان وايدهم بروح الناس
وتجد مثلا حديثا للنبي عليه الصلاة والسلام عن بعض هؤلاء الناس زي ابو بكر الصديق يقول او القرآن يقول وسيجنبها الاتقى الذي يؤتي ما له يتزكى وما لاحد انه من نعمة تجزى الا ابتغاء وجه ربه الاعلى ولسوف يرضى
نقلة كبيرة. انا الحقيقة عايز امر مع حضراتكم سريعا لانه الوقت بيمضي الى على بعض الاشياء التي وقعت علشان مجرد اشارات الرسول عليه الصلاة والسلام جالس في يوم من الايام في بيته
فينزل جبريل يقطع اجواز الفضاء ويصل الى النبي عليه الصلاة والسلام. ويقول له ايه يقول له يا رسول الله الحق بسرعة اصحابك اللي قاعدين في المسجد اخرج شفهم بيعملوا ايه دول ناس
الله تعالى جمع الملأ الاعلى في السماء يفاخرهم يباهي باصحابك دول الملائكة خرج النبي عليه الصلاة والسلام يضع رداءه عليه بسرعة ويخرج الى المسجد لقى مجموعة ناس باشخاصهم قدامهم مش كده هم
قال لهم انتم قاعدين بتعملوا ايه بتعملوا ايه قالوا له لا ما احنا قاعدين نذكر الله سبحانه وتعالى على نعمة الهداية والايمان والله وقال والله العزيم بجد يا الله ما اجلسكم الا هذا
بجد ما فيش حاجة تاني قالوا والله يا رسول الله ما اجلسنا الا هذا وبخافوا يطلع فيه حاجة غلط قال اما اني لم استحلفكم تهمة لكم بس حصل حاجة كبيرة جدا
نزل جبريل لدن رب العالمين يقول لي اطلع للناس اللي برة دول الناس دول ربنا جامع الملأ الاعلى يباهي بهم الملائكة. فانا طالع اشوف دول عبارة عن ايه ايه عملوا ايه
وهانزل القرآن الرسول عليه الصلاة والسلام العالي ده رسول افضل خلق الله يقول له اوعى تسيب دول اصبر نفسك معهم طب اصبر نفسي معهم بس ابقى مشغول باي حاجة وانا معهم برضو
ولا تعد عيناك عنهم. يقول واصبر نفسك مع الذين يدعون ربهم بالغداة والعشي يريدون. شايف القلب؟ يريدون وجهه يريدون وجه الله ده مش بيتكلم كلام عام ليتكلم عن اشخاص معروفين بعينهم باشخاصهم محددين مشار اليهم
واصبر نفسك مع الذين يدعون ربهم بالغداة والعشي صبح وبالليل يريدون وجهه ولا تعد ايماك عنهم تريد زينة الحياة الدنيا. ولا تطع من اغفلنا قلبه عن ذكرنا واتبع هواه وكان امره فرطا
وفي اية اخرى يقول له ولا تطرد لما لما قريش قالت له بس مش احنا يا محمد انت تريد ان تبلغنا الدعوة؟ واحنا مستعدين نسمع كانت مشكلتك معنا من قبل اننا لا نريد ان نسمع. لأ يا سيدي مبروك. قررنا نقعد نسمعك
وتعرض علينا الدعوة بس مش هنقعد مع مع الصعاليك ما ينفعش اعمل لنا مجلس خاص بنا علية القوم فينزل جبريل يقول له اوعى تطلع دول ولا تطرد الذين يدعون ربهم بالغداة والعشي يريدون وجهه
لا دول انت حسابهم عليك ولا حسابك عليهم ولا دول عايزين يسمعوا يسمعوا مش عايزين انما لا تطرد هؤلاء لا تخرجهم باشخاصهم باعيانهم يا ربي ناس اتكلموا كلمة عن ابي سفيان ابو سفيان كان بيحارب المسلمين
لما جه في الاخر ربنا نصر المسلمين عليه قاموا تلاتة من الصحابة قالوا يا اخي والله ابو سفيان ده لسة عايش بعد الحرب ده كله السيوف لسة ما تبعدش من بعض الرقاب. فيه رقاب كده السيف كان مطلوب يشبع منها
فسيدنا ابو بكر غضب غاضب ليه؟ لانه بيحب الاسلام وابو سفيان جاء الان قائد جيش المشركين يوشك ان يسلم فرصة زهبية فرصة عزيمة الراجل اللي بيحاربنا طول العمر هيسلم هنقول له كلمة تطفشه
فراح اشتكى للرسول عليه الصلاة والسلام قال له فلان وفلان وفلان تلاتة محددين بالاسم بلال بن رباحة صهيب سلمان قالوا كزا فاذا بالنبي عليه الصلاة والسلام يقول له يا ابا بكر
فلعلك اذيتهم اوعى تكون قلت لهم كلمة تؤذيهم قال لا والله يا رسول الله ما قلت لهم شيء ما هو الا ان جئت اشتكي اليك قال انك لو كنت اذيتهم لاذيت الله ورسوله
ونفس الكلام جاي عن عمار ابن ياسر على فكرة في وقع مع خالد ابن الوليد بيقول له آآ حاجة زي كده يقول له ايه؟ يقول له ان عمارا يحب الله ورسوله ويحبه الله ورسوله ومن اذى عمارا فقد اذى الله ورسوله
ايه ده يا جماعة ايه ده! ايه التحول ده ازاي تحقق هذا لقاءاتنا القادمة ايها الاخوة ستكون حول كيف تحقق هذا القدر؟ انا الحقيقة يعني الوقت طبعا آآ خلص بس انا كنت اتمنى اني اذكر لكم
بعض الايات التي آآ ذكرت عن الصحابة وتحقق الاسلام فيهم وانا كنت كاتب عشرين آية كنت متصور ان انا يكون عندي الوقت اني اذكرها جميعا. لكن يعني حسبكم يعني يكفيكم جدا ان الرسول عليه الصلاة والسلام
ينظر الى بعضهم ويقول ما طلعت الشمس ولا غربت ما حصلش على خير مني فلان الا ان يكون نبيا ناس خير القرون. وكما بدأت خير القرون قرني. اصبح خير قرن
كيف حدث هذا؟ هذا ما سنتناوله ان شاء الله تفصيلا هذه السلسلة وهذه اللقاءات شغلتنا فيها سنتوفر نزاكر ندرس كيف تحول اهل الجاهلية الى اسلام كيف تحولت الظلمات او اخرج الناس من الظلمات الى النور
كيف استكملوا صفاتهم كيف حدث هزا لنقدم لكل مسلم صادق يريد هذا لنقدم له الطريق ليحقق هذا ان شاء الله وتفصيلا ولو الامور مش واضحة قولوا لي مش واضحة لاني احب ان تكون واضحة وورقة وقلم بقى ونكتب ونزاكر
نشوف كيف نخرج من انفسنا من الظلمات الى النور؟ اسأل الله اني اكون واضح حاضر اخي الكريم. جزاك الله خيرا. فاسأل الله سبحانه وتعالى ان تكون هذه الامور واضحة يا رب العالمين. وان يبارك لكم يا اخواني في
في افهامكم وفي معتقداتكم وان يجعلها مطابقة لمراد رب العالمين وان يجعلكم متوجهين الى الله سبحانه وتعالى رحمة ربنا ورضوانه. ايها الاخوة نحن لا نلقي مواعظ او دروس وانما نريد ان نأخذ بيد انفسنا من الظلمات الى النور. ونعود
اعوذ بالله ان نأخذ نحن بيد انفسنا وانما نسأل الله ان يأخذ بايدينا اليه اخذ الكرام عليه. وان يعرفنا كيف نتحول اول من جاهلية اذا عشنا في الحياة احتلتنا الى نورانية من عند الله رب العالمين. وهذا ما يكون في اللقاءات
القادمة ان شاء الله عز وجل. ولكني قبل ان اختم ادعو الله سبحانه وتعالى وارجو ان ايضا ان تدعو الله سبحانه وتعالى لاخونا الكريم استاذ حمدي السيد مخرج هذا البرنامج لانه
والدته عملت عملية جراحية فاسأل الله ان يتم لها يا رب العالمين نعمة العافية وان يتم عليها فضله وكرمه وعلى مرضى المسلمين جميعا يا رب العالمين واسأل الله ان يأخذ بايدينا اليه اخذ الكرام عليه. وان شاء الله موعدنا هيكون الساعة حداشر مساء تماما في يوم الاثنين القادم. او يعني يوم الاثنين
من كل اسبوع واسأل الله عز وجل ان يجمعني واياكم على الخير والهدى يا رب العالمين سبحان ربك رب العزة عما يصفون وسلام على المرسلين والحمد لله رب العالمين. والسلام عليكم ورحمة الله وبركاته